Comencen les inscripcions per als XLIV Jocs Esportius Vila de l'Eliana
Sin fecha

Ja estan en marxa les inscripcions per als quaranta-quatrens Jocs Esportius Vila de l'Eliana, que com cada any congregaran a un gran nombre d'esportistes en les instal·lacions del Poliesportiu Municipal de l'Eliana.

Des d'aquest dilluns 29 de juny i fins el proper dimecres 15 juliol, totes les persones interessades podran inscriure’s en horari de dilluns a divendres de 18.00 a 21.00 hores i dissabte d’11.00 a 14.00 hores. A més, comptaran també amb l'horari especial per a l'últim dia que serà de 10.00 a 14.00 i de 17.00 a 21.00 hores.

En aquesta nova edició la novetat ve de la mà de la modalitat de frontennis femení que celebrarà la I edició del Trofeu Vila de l'Eliana per parelles. A més, durant els Jocs Esportius es podrà visitar l'exposició "Esport tradicional valencià i territori", una mostra itinerant de l'esport valencià organitzada per la Universitat de València.

La inauguració tindrà lloc el dissabte 18 de juliol a les 20.00 hores, amb la tradicional encesa del peveter i les exhibicions i activitats previstes per a aquest dia. A partir de les 20.30 es farà entrega dels horaris als participants i començarà una quinzena carregada d'esports.

Una setmana després de la inauguració, el dissabte 25 de juliol, tindrà lloc la 10K XXXIII Volta a Peu organitzada pel Club d'Atletisme l'Eliana Running i que repeteix el format dels 10 quilòmetres que tant èxit va tenir en l'edició anterior.

Tota la informació i els preus de les diferents modalitats la podreu trobar en els díptics informatius i en l'oficina d'inscripcions situada al Poliesportiu Municipal de l'Eliana, a més de a través de l'e-mail: jocsesportiuseliana@gmail.com

No et perdes la teua oportunitat de participar en els Jocs Esportius Vila de l'Eliana i inscriu-te com més aviat millor. Places limitades !